กิจกรรม "กทม. ปลอดเหตุ ทั่วประเทศปลอดภัย พร้อมใจใส่หมวกกันน็อก" เพื่อป้องกันความเสี่ยงการบาดเจ็บและเสียชีวิตจากอุบัติเหตุทางท้องถนน
นายชัชชาติ สิทธิพันธุ์ ผู้ว่าราชการกรุงเทพมหานคร เป็นประธานเปิดงานกิจกรรม"กทม. ปลอดเหตุ ทั่วประเทศปลอดภัย พร้อมใจใส่หมวกกันน็อก" ซึ่งกรุงเทพมหานครได้ตระหนัก และห่วงใยถึงความปลอดภัยของประชาชนที่ใช้รถจักรยานยนต์บนท้องถนน จึงได้ให้ความสำคัญในการป้องกันและลดอุบัติเหตุผู้ว่าราชการกรุงเทพมหานคร กล่าวว่า จิตสำนึกเป็นเรื่องที่ต้องรณรงค์ควบคู่กับการบังคับใช้กฎหมาย ซึ่งทางกรุงเทพมหานครได้เริ่มแจกหมวกกันน็อก 120,000 ใบ ให้กับเด็กนักเรียนในสังกัดกรุงเทพมหานคร เพื่อพยายามลดการเสียชีวิตจากการเกิดอุบัติเหตุให้ได้อย่างน้อยปีละ 4,000 คน จากที่เคยเกิดขึ้นกว่า 20,000 ราย รวมถึงการบังคับใช้กฎหมายที่ต้องได้รับความร่วมมือจากทุกภาคส่วนทั้งนี้ภายในงานยังมีกิจกรรมและนวัตกรรมเรื่องความปลอดภัยในการใช้รถจักรยานยนต์ อาทิ ถุงลมนิรภัย (แอร์แบ็ก) สำหรับผู้ใช้รถจักรยานยนต์ การรวบรวมสถิติการเกิดอุบัติเหตุที่ส่วนใหญ่ผู้บาดเจ็บและเสียชีวิตเกิดจากผู้ขี่รถจักรยานยนต์ ที่ไม่สวมหมวกกันน็อก และขบวนพาเหรดรถจักรยานยนต์ เพื่อรณรงค์การสวมหมวกกันน็อก เพื่อความปลอดภัยอีกด้วย